MTN-hoofkantoor ontruim ná bomdreigementDie foto is deur die gebruiker @BrownArran op Twitter gelaai. MTN se hoofkantoor in Fairland in Johannesburg is Maandagoggend ontruim na ŉ bomdreigement. TechCentral berig dat werknemers intussen weer op hul pos is nadat die gebou deur die polisie se bomeenheid deursoek en niks gekry is nie. ŉ Persoon het glo om 8:00 Maandagoggend gebel en die dreigement gemaak. Intussen word daar berig dat Nigerië se Vangaurd koerant die naweek ŉ artikel gepubliseer het waarin die rebellegroep Beweging vir die Bevryding van die Niger-delta (Mend) gedreig het om MTN en Sacoil in Suid-Afrika te bom weens “beweerde inmenging van president Jacob Zuma in die groep se stryd om geregtigheid in die Niger-delta.” Die koerant het Mend aangehaal waar hulle glo gesê het: “In die donker dae om te kom sal MTN, Sacoil en ander SA beleggers ŉ hoë prys betaal vir Jacob Zuma se inmenging in die wettige stryd vir geregtigheid in die Niger-delta deur sy mense. Die Suid-Afrikaanse president het hom verminder na die posisie van ‘n gehuurde boef vir [die Nigeriese president] Goodluck Jonathan.” Lees meer hier.